Diari Oficial de la Generalitat Valenciana


Sumari del DOGV 8386, del 19-09-2018 (2018/8253)

Informació pública de la modificació puntual d'ordenació detallada del Pla general d'ordenació urbana, carrer Doctor Buen, a Benimàmet. Expedient número 03003/2018/68.
-----------------------------------------------------------------------------------------------------------------------------------------------------------------------

### Dades del document

Número de DOGV
:   8386

Data del DOGV
:   19-09-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/8253


Data del document
:   30-07-2018

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de la modificació puntual d'ordenació detallada del Pla general d'ordenació urbana, carrer Doctor Buen, a Benimàmet. Expedient número 03582/2018/68. [2018/8253]  
El Ple de l'Ajuntament, en sessió celebrada el 26 de juliol de 2018, va adoptar l'acord que en la seua part dispositiva diu el següent:  
  
«Primer. Iniciar el procés de consulta a les administracions públiques afectades i persones interessades en la modificació puntual de l'ordenació detallada del PGOU de València del carrer del Doctor Buen, a Benimàmet, i sotmetre-la a informació pública durant un termini de 45 dies, per mitjà dels anuncis corresponents en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis indicaran l'adreça electrònica per a la seua consulta.  
Segon. Sol·licitar informe a OCOVAL a l'objecte que aquest últim demane, remeta i coordine els informes preceptius de les entitats subministradores dels serveis públics urbans que puguen resultar afectats, així com als serveis municipals consultats en l'expedient d'avaluació ambiental, i a Ferrocarrils de la Generalitat Valenciana.  
  
Tercer. Comunicar l'inici de la fase de consulta a l'Associació de Veïns de Benimàmet, així com a tots els interessats que hi haja en l'expedient.  
Quart. Procedir a la inserció en la pàgina web municipal www.valencia.es de la documentació sotmesa a informació pública, i posar-la a disposició del públic en l'Oficina Municipal d'Informació Urbanística, situada en la planta baixa de l'edifici municipal de l'antiga Fàbrica de Tabacs, en el carrer d'Amadeu de Savoia, núm. 11.»  
  
I de conformitat amb el que establix l'article 57, en relació amb el 53 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 45 dies hàbils, a comptar des de l'endemà de la publicació d'aquest acord en el Diari Oficial de la Generalitat Valenciana (DOGV). Durant eixe mateix termini, es podran presentar suggeriments i omplir les enquestes incloses en l'estudi d'integració paisatgística.  
  
La documentació es troba a disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'Urbanisme www.valencia.es/urbanismo, en compliment de l'article 53.2 de la LOTUP.  
  
València, 30 de juliol de 2018.- El secretari de l'Àrea I: Manuel Latorre Hernández.